CELEX: 62015TB0235
Language: ro
Date: 2015-09-01 00:00:00
Title: Cauza T-235/15 R: Ordonanța președintelui Tribunalului din 1 septembrie 2015 – Pari Pharma/EMA [„Măsuri provizorii — Acces la documente — Regulamentul (CE) nr. 1049/2001 — Documente deținute de EMA privind informații transmise de o întreprindere în cadrul cererii sale de autorizare a introducerii pe piață a unui medicament — Decizie prin care se acordă unui terț accesul la documente — Cerere de suspendare a executării — Urgență — Fumus boni iuris — Evaluare comparativă a intereselor”]

16.11.2015   
            
            
               RO
            
            
               Jurnalul Oficial al Uniunii Europene
            
            
               C 381/42
            
         Ordonanța președintelui Tribunalului din 1 septembrie 2015 – Pari Pharma/EMA
   (Cauza T-235/15 R)
   ([„Măsuri provizorii - Acces la documente - Regulamentul (CE) nr. 1049/2001 - Documente deținute de EMA privind informații transmise de o întreprindere în cadrul cererii sale de autorizare a introducerii pe piață a unui medicament - Decizie prin care se acordă unui terț accesul la documente - Cerere de suspendare a executării - Urgență - Fumus boni iuris - Evaluare comparativă a intereselor”])
   (2015/C 381/50)
   Limba de procedură: engleza
   
      Părțile
   
   
      Reclamantă: Pari Pharma (Starnberg, Germania) (reprezentanți: M. Epping și W. Rehmann, avocați)
   
      Pârâtă: Agenția Europeană pentru Medicamente (EMA) (reprezentanți: T. Jabłoński, N. Rampal Olmedo, A. Rusanov și S. Marino, agenți)
   
      Intervenientă în susținerea pârâtei: Novartis Europharm Ltd (Camberley, Regatul Unit) (reprezentant: C. Schoonderbeek, avocat)
   
      Obiectul
   
   Cerere prin care se urmărește, în esență, suspendarea executării Deciziei EMA/271043/2015 a EMA din 24 aprilie 2015, prin care s-a acordat unui terț, în temeiul Regulamentului (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei (JO L 145, p. 43, Ediție specială, 01/vol. 3, p. 76), accesul la anumite documente care conțin informații transmise în cadrul unei cereri de autorizare a introducerii pe piață a medicamentului Vantobra
   
      Dispozitivul
   
   
               1)
            
            
               Suspendă executarea Deciziei EMA/271043/2013 a Agenției Europene pentru Medicamente (EMA) din 24 aprilie 2015 în măsura în care acordă unui terț, în temeiul Regulamentului (CE) nr. 1049/2001 al Parlamentului European și al Consiliului din 30 mai 2001 privind accesul public la documentele Parlamentului European, ale Consiliului și ale Comisiei, accesul la Raportul de evaluare (EMA/CHMP/702525/2014) cu privire la asemănarea Vantobra cu Cayston și cu TOBI Podhaler, precum și la Raportul de evaluare (EMA/CHMP/778270/2014) cu privire la superioritatea clinică a Vantobra față de TOBI Podhaler.
            
         
               2)
            
            
               Obligă EMA la nedivulgarea celor două rapoarte menționate la punctul 1.
            
         
               3)
            
            
               Respinge cererea Novartis Europharm Ltd de obținere a accesului la dosarul integral al cauzei.
            
         
               4)
            
            
               Cererile privind cheltuielile de judecată se soluționează odată cu fondul.